
la oss gjøre dette sammen

bård torgersen

naboskap

heng et skilt

i vinduet

med teksten

krigen starter

hvis du

vil det


signaler

kle deg i skrikende farger

ikke si ett ord


bolig

knus huset du bor i

kast alle delene i havet

flytt til den andre siden av jorda

reis et nytt hus

med vrakgodset

som driver i land


autentisitet

imiter deg selv


sult

still deg utenfor en restaurant

se inn gjennom vinduet

spis

med øynene

alt du måtte lyste


fellesskap

bygg en by fra grunnen av

alle bygninger skal være uten ornamenter

alle innbyggere skal kle seg i hvite klær

alle trær skal ha slanke stammer

alle biler skal være lydløse

alle bøker skal være satt med fonter uten seriffer

alle tekster skal beskrive det som finnes i byen og ikke noe annet

alle svaner skal mates

duer kan skytes


transport

kjøp en ny elektrisk bil

kjør den inn i en fjellvegg

kjøp en ny elektrisk bil

kjør den inn en fjellvegg

osv osv

